钦定古今图书集成/方舆汇编/职方典/第1239卷 > 《贼退示官吏》〈并序〉元·结
## 钦定古今图书集成/方舆汇编/职方典/第1239卷 > 《贼退示官吏》〈并序〉元·结

癸卯岁，西原贼入道州，焚掠几尽而去。明年，贼又攻永，破邵，不犯此州，岂力能制敌哉？盖蒙其伤怜而已。诸使何为苦于征敛？故作诗以示官吏。

昔岁逢太平，山林二十年。泉原在庭口，洞壑当门前。
井税有常期，日晏犹得眠。忽然遭世变，数岁亲戎旃。

今被征敛者，迫之如火煎。谁能续人命，以作时世贤。
思欲委符节，引竿自刺船。将家就鱼麦，归老江湖边。